### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. november 2023 har vedtaget Magistratens foranstående indstilling af 6. november 2023.

###

Orientering om Østjyllands Brandvæsen: Årsrapport 2022, budget 2024 og udviklingsplan 2024-2028.

### Resume

Østjyllands Brandvæsen har fremsendt årsrapporten for 2022 samt budget for 2024 og overslagsår til orientering for byrådet i henhold til selskabets vedtægter.

Selskabet beretter i årsrapporten om et samlet mindreforbrug på 5,8 mio. kr. i forhold til det budgetterede, som i overensstemmelse med vedtægterne overføres til 2023.

Østjyllands Brandvæsens har udarbejdet en udviklingsplan for 2024-2028. Planen redegør for operative, organisatoriske og økonomiske udfordringer, samt en investeringsplan, som fra 2024 – 2028 blandt andet øger ejerkommunernes bidrag til Østjyllands Brandvæsen trinvist, men i betydeligt omfang. Planen er inddelt i tre faser, hvor fase 1 forventes politisk behandlet i forbindelse med Budget 2024. Faserne 2 og 3 forventes politisk behandlet i 2024. Planen forelægges derfor med denne indstilling alene til orientering.

### Beslutningspunkter

Det indstilles:

At 1) Årsrapport 2022 for Østjyllands Brandvæsen I/S tages til efterretning.

At 2) Budget 2024 og overslagsår for Østjyllands Brandvæsen I/S tages til efterretning.

At 3) Udviklingsplan 2024-2028 tages til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-11-2023

Jytte Dahl: 4

Fremsendes til [adresse] med bemærkning, at Magistraten i mødet den 6. november 2023 anbefaler, at byrådet tiltræder Magistratsafdelingen for Teknik og Miljøs indstilling af 21. september 2023.